CELEX: 22020D0809
Language: mt
Date: 2019-03-29 00:00:00
Title: Deċiżjoni tal-Kumitat Konġunt taż-ŻEE Nru 55/2019 tad-29 ta’ Marzu 2019 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim ŻEE [2020/809]

2.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 210/18
               
            
         DEĊIŻJONI TAL-KUMITAT KONĠUNT taż-ŻEE Nru 55/2019
         tad-29 ta’ Marzu 2019
         li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim ŻEE [2020/809]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) 2018/1514 tal-10 ta’ Ottubru 2018 li jemenda l-Annessi II, III u IV tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwu għall-abamektina, għall-metil tal-aċibenzolar-S, għall-klopiralid, għall-emamektina, għall-feneżammid, għall-fenpirażamina, għall-fluważifop-P, għall-isofetammid, għall-Pasteuria nishizawae Pn1, għat-Talk E553B u għat-tebukonażol f’ċerti prodotti jew fuqhom (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament tal-Kummissjoni (UE) 2018/1515 tal-10 ta’ Ottubru 2018 li jemenda l-Annessi III u V tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwu għad-difenilammina u għall-oksadiksil f’ċerti prodotti jew fuqhom (2) għandu jiġi inkorporat fil-Ftehim ŻEE.
                  
               
                     (3)
                  
                  
                     Ir-Regolament tal-Kummissjoni (UE) 2018/1516 tal-10 ta’ Ottubru 2018 li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwu għall-penoxsulam, għat-triflumizole u għat-triflumuron f’ċerti prodotti jew fuqhom (3) għandu jiġi inkorporat fil-Ftehim ŻEE.
                  
               
                     (4)
                  
                  
                     Din id-Deċiżjoni tikkonċerna l-leġiżlazzjoni dwar l-għalf u l-prodotti alimentari. Il-leġiżlazzjoni dwar l-għalf u l-prodotti alimentari ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali fl-Anness I u fl-introduzzjoni għall-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (5)
                  
                  
                     Għalhekk, l-Annessi I u II tal-Ftehim ŻEE jenħtieġ li jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiżi li ġejjin jiżdiedu mal-punt 40 (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu II tal-Anness I tal-Ftehim ŻEE:
            
                        “—
                     
                     
                        
                           32018 R 1514: Ir-Regolament tal-Kummissjoni (UE) 2018/1514 tal-10 ta’ Ottubru 2018 (ĠU L 256, 12.10.2018, p. 8),
                     
                  
                        —
                     
                     
                        
                           32018 R 1515: Ir-Regolament tal-Kummissjoni (UE) 2018/1515 tal-10 ta’ Ottubru 2018 (ĠU L 256, 12.10.2018, p. 33),
                     
                  
                        —
                     
                     
                        
                           32018 R 1516: Ir-Regolament tal-Kummissjoni (UE) 2018/1516 tal-10 ta’ Ottubru 2018 (ĠU L 256, 12.10.2018, p. 45).”
                     
                  
         
            Artikolu 2
            L-inċiżi li ġejjin jiżdiedu mal-punt 54zzy (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu XII tal-Anness II tal-Ftehim ŻEE:
            
                        “—
                     
                     
                        
                           32018 R 1514: Ir-Regolament tal-Kummissjoni (UE) 2018/1514 tal-10 ta’ Ottubru 2018 (ĠU L 256, 12.10.2018, p. 8),
                     
                  
                        —
                     
                     
                        
                           32018 R 1515: Ir-Regolament tal-Kummissjoni (UE) 2018/1515 tal-10 ta’ Ottubru 2018 (ĠU L 256, 12.10.2018, p. 33),
                     
                  
                        —
                     
                     
                        
                           32018 R 1516: Ir-Regolament tal-Kummissjoni (UE) 2018/1516 tal-10 ta’ Ottubru 2018 (ĠU L 256, 12.10.2018, p. 45).”
                     
                  
         
            Artikolu 3
            It-testi tar-Regolamenti (UE) 2018/1514, (UE) 2018/1515 u (UE) 2018/1516 bil-lingwa Iżlandiża u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 4
            Din id-Deċiżjoni għandha tidħol fis-seħħ fit-30 ta’ Marzu 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, id-29 ta’ Marzu 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 256, 12.10.2018, p. 8.
         
            (2)  ĠU L 256, 12.10.2018, p. 33.
         
            (3)  ĠU L 256, 12.10.2018, p. 45.
         
            (*1)  Ma huwa indikat l-ebda rekwiżit kostituzzjonali.